Константин Львович Сыроежкин

Константин Львович Сыроежкин

1956 жылы 19 маусымда Алматы қаласында туған. Орыс.

Әкесі - Сыроежкин Лев Андреевич, зейнеткер, «Қазақ селден қорғау» аймақтық бөлімшесінің бас инженері болған.

Ф.Э. Дзержинский атындағы КСРО МҚК Жоғары мектебінің шығыстану факультетін (1981) Шығыс елдері бойынша халықаралық референт мамандығы бойынша; КСРО Ғылым академиясы Қиыр шығыс институтының аспирантурасын (1986) бітірген. Тарих ғылымдарының кандидаты (1986). Кандидаттық
диссертациясының тақырыбы: «ҚХР-дағы жұмысшы табының саяси рөлі (1949-1957 жылдары)». Саясаттану ғылымдарының докторы (1995). Докторлық диссертациясының тақырыбы: «ҚХР-дағы этникааралық қатынастарды жүйелі
реттеу: теория және тәжірибе (50-80-ші жылдар)». Синь-цзян университетінің құрметті профессоры (1997). Профессор (2004). ҚР Әлеуметтік ғылымдар академиясының мүшесі-корреспонденті (1997), ҚР Саяси ғылымдар академиясының академигі және вице-президенті (1997).

«ҚХР-дағы жұмысшы табының саяси релі (1949-1957 жылдары): қалыптасу мәселелері» (1992), «Қытайдағы
қазақтар: әлеуметтік-экономикалық және мәдени даму очерктері» (1994), «ҚХР-дағы этникааралық қатынастарды жүйелі реттеу: теория және тәжірибе» (1997), «Қазіргі замандық Синьцзян және оның қазақстан-қытай
қатынастарында алатын орыны» (1997), «ҚКП ұлттық саясаты тұжырымдамасының қалыптасу эволюциясы және негізгі мазмұны» (1998), «ҚХР-дағы ұлттық-мемлекеттік құрылыс: теория және тәжірибе» (1998), «Қытайдағы этникалық сепаратизмнің аңызы мен шындығы және Орталық Азия қауіпсіздігі» (2003), «Қазіргізамандық Қытай мәселелері және Орталық Азия қауіпсіздігі» (2006), «Қытай: әскери қауіпсіздік» (2008), «Қазақстан-Қытай: шекаралас ынтымақтастықтан нысаналас серіктестікке» (үш кітапта, 2010) кітаптарының; 500-ден астам ғылыми мақаланың авторы.

Орыс, қытай және ағылшын тілдерін біледі.

КОКП мүшесі (1976-1991).

1973 жылдан - «Қазақ ауыл шаруашылығы техникасын жобалау» институтының технигі. 1974 жылдан — Кеңес
Әскерінің қатарында қызметте. 1981 жылдан - КСРО МҚК Шығыс шекаралық округі барлау бөлімінің офицері. 1983
жылдан - КСРО ҒА Қиыр Шығыс институтының аспиранты. 1986 жылдан - Қазақстан ҒА Үйғыртану институтының
кіші, аға ғылыми қызметкері. 1992 жылдан - Қазақстан ҒА Шығыстану орталығы «Қытай» бөлімінің меңгерушісі.
1995 жылдан - ҚР Президенті жанындағы Қазақстандық стратегиялық зерттеулер институтының жетекші ғылыми
қызметкері. 1997 жылдан - «Kazakhstan» Ақпараттық-талдау орталығы «Қытай, Орталық, Оңтүстік-Шығыс Азия»
бағдарламасының үйлестірушісі. 1998 жылдан - ҚР Президенті жанындағы Қазақстандық стратегиялық зерттеулер
институты директорының бірінші орынбасары. 2000 жылдан - «Континент» журналының ақпараттық талдау бөлімінің жетекшісі. 2003 жылдан - «Инвестициялар пайдалылығын зерттеу агенттігі» ЖШС Талдау ортал ығының жетекшісі.
2005 жылдан бері - «Инвестициялар пайдалылығын зерттеу агенттігі» ЖШС Талдау орталығының жетекші сарапшысы. 2006 жылдан бері - ҚР Президенті жанындағы Қазақстандық стратегиялық зерттеулер институтының бас
ғылыми қызметкері.

ҚР СІМ жанындағы Сыртқы саясат жөніндегі алқалы кеңес төрағасының орынбасары.

Әскери атағы - запастағы полковник.

Діни көзқарасы - православиелік.

Саяси қайраткер ретіндегі идеалы - Д. Сяопин.

Қазақстанның болашағы туралы болжамы - «Оң көзқарастамын».

Хоббиі - кітаптар.

Сүйіп оқитін әдебиеті - әлемдік классика, фантастика.

Ажырасқан. Ұлы - Георгий.Қазақстан Республикасында кімнің кім екені - 2011. 2 томдық анықтамалық. Алматы, 2011 ІSВN 978-601-278-473-2

Дереккөздер

Санат:Тұлғалар